Նապոլեոն Հիլ
**Նախ վճարիր ինքդ քեզ** (անգլ.՝ Pay yourself first), ֆինանսական սկզբունք, որն առաջին անգամ հայտնի է դարձրել ամերիկացի գրող Նապոլեոն Հիլն իր «Մտածիր և հարստացիր» գրքում։ Սկզբունքի համաձայն՝ անձնական եկամուտներն առաջին հերթին պետք է խնայվեն ապագայի համար, այսինքն՝ վճարիր ինքդ քեզ։

Նկարագրություն
--------------

Այս հայեցակարգի տարբեր ժողովրդականացնողներ տարբերակում են «գումար ծախսիր ինքդ քեզ համար» և «նախ վճարիր ինքդ քեզ» հասկացությունները։ Եթե առաջին դեպքում գործ ունենք ամենօրյա կենցաղային (սննդի, տրանսպորտի և ժամանցի համար) ծախսերի հետ, ապա երկրորդ դեպքում խոսքը սեփական խնայողությունների ձևավորման անհրաժեշտության մասին է։ Ենթադրվում է, որ խնայողությունները միշտ պետք է առաջնահերթություն ունենան երկարաժամկետ ֆինանսական նպատակներին հասնելու համար, և միայն այն բանից հետո, երբ եկամուտների մի մասը տնտեսվում է, կարելի է ձեռնամուխ լինել մեկ ուրիշին վճարմանը։

«Pay yourself first» գաղափարի սկզբունքը որոշակի վերաբերմունք է մշակում խնայողությունների նկատմամբ՝ սահմանելով այն որպես առաջնահերթություն, և, ըստ հայեցակարգի կողմնակիցների, հզոր խթան է ֆինանսական հնարավորությունների ընդլայնման համար։ Ստեղծելով դրամական պաշար՝ մարդը կարող է որոշակի ֆինանսական ազատություն ձեռք բերել և օգտագործել այն այնպիսի իրավիճակում, երբ նրան շտապ անհրաժեշտ է ինչ-որ խոշոր գումար, օրինակ՝ տուն գնելու, կենսաթոշակի բարձրացման համար և այլն։

Քննադատություն
--------------

Չնայած իր մեծ համբավին՝ մարդկանց համեմատաբար փոքր տոկոսն է կողմնակից է այս ռազմավարությանը. այսպես, 2010-ական թվականների կեսերին Միացյալ Նահանգներում հարցվածների միայն 23 տոկոսն է ունեցել բավարար խնայողություններ իր կյանքի վեց ամսվա առօրյա ծախսերը հոգալու համար, իսկ 26 տոկոսն ընդհանրապես արտակարգ դեպքի համար ոչ մի խնայողություն չի ունեցել։ Հայեցակարգը քննադատվում է նաև փոքր բիզնեսի ներկայացուցիչների շրջանում. ձեռնարկատերերը շատ հաճախ չափազանց փոքր եկամուտ են ստանում խնայողություններ կատարելու համար, և եկամուտների գերակշռող մասը նրանք ստիպված են ծախսել իրենց ձեռնարկության ընդլայնման վրա, որպեսզի կանխեն դրա լճացումն ու անկումը։

Ձեռնարկատեր, մանկավարժ և ներդրող, «Հարուստ հայրիկ, աղքատ հայրիկ» (անգլ.՝ Rich Dad, Poor Dad) բեսթսելլերի հեղինակ Ռոբերտ Կիյոսակին կարծում է, որ «Pay yourself first» սկզբունքն օգտագործող մարդիկ երբեք ֆինանսական առումով հաջողության չեն հասնի։ Նա կոչ է անում գումարը ծախսել ճիշտ ձևով՝ խնայողությունները ներդնելով իրացվելի ակտիվների մեջ, ինչպիսիք են կանխիկ դրամը, ոսկին և արծաթը, որոնք նույնպես կարող են օգտագործվել արտակարգ իրավիճակներում, բայց նրանք ոչ միայն խնայողական հաշիվ են կազմում, այլև ամսական պասիվ եկամուտ են բերում։

«Nomad Capitalist» հարկային և ներգաղթի խորհրդատվական ընկերության և հավաստագրված հաշվապահների ցանցի (CPA) հիմնադիր Էնդրյու Հենդերսոնը (անգլ.՝ Andrew Henderson) կոչ է անում ձեռնարկատիրությամբ զբաղվել ամբողջ աշխարհում, բազմազանեցնել ռիսկերը և նվազագույնի հասցնել հարկերը, ինչի համար, գաղափարի հեղինակի պնդմամբ, չի պահանջվում այնպիսի հասկացություն, ինչպիսին քաղաքացիությունն է։

Ծանոթագրություններ
------------------

1. 1 2  Philip Moturi Moturi (2018 թ․ նոյեմբերի 5). "Pay yourself first — the misunderstood money phrase" (in անգլերեն). Medium. Արխիվացված է the original 2020 թ․ մարտի 30-ին. Retrieved 2020 թ․ մարտի 30. `{{cite web}}`: Unknown parameter `|deadlink=` ignored (`|url-status=` suggested) (help)
2. 1 2  LearnVest. "Are You Paying Yourself First? The Money Habit That Can Boost Wealth" (in անգլերեն). Forbes. Արխիվացված է the original 2020 թ․ մարտի 30-ին. Retrieved 2020 թ․ մարտի 30. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  J.D. ROTH. "Pay yourself first: How you can overcome the challenge of saving". *Resources Northwest* (in անգլերեն). Արխիվացված է the original 2020 թ․ մարտի 5-ին. Retrieved 2020 թ․ հունիսի 8. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  "Your Money: Pay yourself first? Last is how small biz often works". *Reuters*. 2019 թ․ մարտի 12. Արխիվացված է the original 2020 թ․ մարտի 30-ին. Retrieved 2020 թ․ մարտի 30.
5. ↑  "Бизнес Роберта Кийосаки: на чем действительно зарабатывает автор бестселлера «Богатый папа»". *Бизнес-журнал MMF* (in ռուսերեն). 2020 թ․ փետրվարի 3. Արխիվացված է the original 2020 թ․ հունիսի 8-ին. Retrieved 2020 թ․ հունիսի 8. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  Robert Kiyosaki. "Pay Yourself First (But Don't Save the Money)". *Robert & Kim Kiyosaki Headshots* (in անգլերեն). Retrieved 2020 թ․ հունիսի 8.
7. ↑  Andrew Henderson. "The world has changed forever. Why "Pay yourself first" is dead". *Nomad Capitalist* (in անգլերեն). Retrieved 2020 թ․ հունիսի 8.

Գրականություն
-------------

* *Хилл Н.* Думай и богатей. — М.: Попурри, 2019. — 320 с. — ISBN 978-985-15-3550-3